**Sveučilište Josipa Jurja Strossmayera u Osijeku**

**Ekonomski fakultet u Osijeku**

**Centar za cjeloživotno učenje**

**objavljuje**

**JAVNI POZIV**

**za upis polaznika na program cjeloživotnog učenja**

***„FINANCIJSKA ANALIZA I PLANIRANJE“***

**Financijska analiza i planiranje** pomoću podataka iz financijskih izvještaja i drugih poslovnih izvora omogućuje menadžmentu da stekne informacije koje su potrebne za oblikovanje poslovnih planova, donošenje poslovnih odluka i upravljanje poduzećem. Korištenje pokazatelja financijske analize je od posebnog značaja jer omogućuje razumijevanje, tumačenje ostvarenih ali i predviđanje budućih financijskih rezultata. S druge strane financijsko planiranje je neophodno u poslovanju poduzeća kao podloga za donošenje strateških poslovnih odluka te procjenu utjecaja promjena u okruženju na poslovanje poduzeća.

**Cilj programa** „Financijska analiza i planiranje“ je osposobiti polaznike za samostalnu procjenu financijske uspješnosti i stabilnosti poslovanja trgovačkih društava te izradu operativnog i financijskog plana. U okviru Programa predviđen je praktični rad u MS Excelu tijekom trajanja programa s ciljem osposobljavanja polaznika za provođenje navedenih procjena i planova u digitalnom obliku.

Program cjeloživotnog učenja „Financijska analiza i planiranje“ sastoji se od dvije obvezne cjeline (Analiza financijskih izvješća i Financijsko planiranje) koji se izvode u obliku interaktivne nastave na računalima, primarno uz korištenje MS Excela, u ukupnom trajanju 45 sati.

**Planirani početak** programa je siječanj 2025. godine. O točnom datumu početka izvođenja programa polaznici će biti informirani nakon isteka roka za prijavu a prije upisa na program.

Završetkom Programa stječe se potvrda o završenom programu cjeloživotnog učenja „Financijska analiza i planiranje“ i 5 ECTS bodova.

**UVJETI UPISA:**

Programu cjeloživotnog učenja „Financijska analiza i planiranje“ mogu pristupati kandidati koji žele steći nova ili unaprijediti postojeća znanja uz uvjet minimalno završenog četverogodišnjeg srednjoškolskog programa.

**POLAZNICI:**

Program je namijenjen djelatnicima financijskih institucija koji planiraju obavljati ili obavljaju poslove financijske analize, ocjene poslovnih planova i procjene rizika te djelatnicima odjela financija te menadžerima koji ocjenjuju razinu kreditnog boniteta i prate financijsku uspješnost i stabilnost poslovanja svoje tvrtke ali i svojih poslovnih partnera.

Program je namijenjen i vlasnicima tvrtki, voditeljima poslovnih odjela, djelatnicima u odjelima financija i računovodstva, analitičarima, ali i osobama koje se u okviru svog redovitog poslovanja bave planiranjem i ocjenom stabilnosti i profitabilnosti poslovanja.

Polaznici programa cjeloživotnog učenja mogu biti osobe koje su u svom dosadašnjem obrazovnom i/ili radnom iskustvu stekle određena znanja, vještine i kompetencije iz područja financijske analize i financijskog planiranja te ovu edukaciju prepoznaju kao priliku za unaprjeđivanje i razvoj vlastite poslovne karijere jednako kao i one osobe koje takvih iskustava nemaju.

Upisna cijena programa iznosi 650,00 EUR po polazniku.

**OBVEZNA DOKUMENTACIJA:**

Uz prijavu pristupnici obvezno prilažu:

1. [Popunjeni obrazac prijave](https://forms.gle/NtPPAugWXVpSSWqBA) (objavljen na mrežnim stranicama Ekonomskog fakulteta u Osijeku).

Obrascu je moguće pristupiti i putem poveznice: <https://forms.gle/NtPPAugWXVpSSWqBA>

1. presliku svjedodžbe o stečenoj stručnoj spremi
2. presliku identifikacijske isprave
3. popunjen i potpisan obrazac [Privole za prikupljanje i obradu osobnih podataka](https://tinyurl.com/mr2mjb5e) objavljen na mrežnim stranicama Ekonomskog fakulteta u Osijeku i uz prijavni obrazac (točka 1.). Obrascu je moguće pristupiti i putem poveznice: <https://tinyurl.com/mr2mjb5e>

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Prijave s dokazima o ispunjavanju uvjeta podnose se **do 10. siječnja 2025. godine** putem [obrasca za prijavu](https://forms.gle/NtPPAugWXVpSSWqBA) uz obvezno učitavanje dokumentacije i navođenje traženih podataka navedenih u okviru ovog javnog poziva u obrazac prijave.

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava formalne uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Dodatne obavijesti pristupnici mogu zatražiti od voditeljice programa cjeloživotnog učenja ili u Centru za cjeloživotno učenje:

Izv. prof. dr. sc. Ivana Bestvina Bukvić

Voditeljica programa cjeloživotnog učenja

e-mail: ivana.bestvina.bukvic@efos.hr

Tel: +385 (0)31 224 434;

Mob: +385 (0)91 449 4200

Centar za cjeloživotno učenje:

Valentina Helajz, univ. spec. oec.

e-mail: valentina.helajz@efos.hr

Tel: +385 (0)31 22 44 00 (centrala);

Mob: +385 (0)91 2244 183

**DEKAN**

 **Prof. dr. sc. Boris Crnković**